מאיר אביטן

מאיר אביטן (נולד בשנת ה'תשכ"ה 1965) הוא איש חינוך, העוסק בצמצום פערים חברתיים בפריפריה<ref></ref>, עוסק בהגות ספרדית, הקים וניהל את מכון עזריאלי להעצמה חינוכית<ref></ref> עד מיזוגו בשנת 2018 ברשת בתי הספר דרכא.

== ביוגרפיה ==
מאיר נולד וגדל בעיר באר שבע, כבן למשפחה מרובת ילדים להורים עולים ממרוקו, אביו, רבי מרדכי אביטן שימש כרב ושוחט ובודק במרוקו ובעיר באר שבע. מאיר סיים את לימודיו התיכוניים בישיבת בני עקיבא אהל שלמה בבאר שבע, והוא בוגר ישיבת ההסדר שעלבים. בעל תעודת הוראה, תואר ראשון ושני מנהל חינוכי, תואר ראשון בתנ"ך ובמחשבת היהדות, לימודי תעודה ייעוץ ארגוני – בר-אילן, מוסמך לרב על ידי הרבנות הראשית לישראל, סופר סת"ם ובוגר המדרשה לגרפיקה וציור ת"א.

נשוי לרחל ואב לבת ובן.

=== חינוך ===
את דרכו כאיש חינוך החל מאיר כמנהל פנימייה לנוער בסיכון בתל אביב. היה שותף בעמותת אביב התורה להעמקת הזהות היהודית בבתי הספר בתל אביב. במשך שנים עסק בהוראה ובחינוך בבתי ספר יסודיים בדרום תל אביב עם נוער בסיכוי, שימש כמחנך, רב בית ספר ומורה בתיכון אמי"ת רננים ברעננה. בהמשך שימש בתפקידים שונים במערכת החינוך הפורמלית – כסגן מנהל, כמדריך מחוזי במורשת – מחוז תל אביב, מדריך מחוזי לרבני בתי ספר, כמפקח, כמרצה במכללות להכשרת הוראה. במשך מספר שנים שימש כסגן מנהל פיתוח סגלי הוראה–פסג"ה בבני ברק ועסק בפיתוח עזרי הוראה ביהדות. ברשת אמי"ת שימש כראש תחום יהדות, חבר במועצה הרוחנית של הרשת וערך את כתב העת של הרשת ב"מחשבה תחילה". משמש כאחד מן הרבנים בקהילת ברכי נפשי בגני תקווה.

עסק בכתיבת תוכניות לימודים במגזר הממלכתי-דתי, פיתח עזרי הוראה ופיתוחים דיגיטליים למערכת החינוך. מרצה, יועץ וכותב בתחום החינוך, מסורת, מנהגים ויהדות.

בשנת 2004 גויס על ידי קרן עזריאלי להקים ולנהל את מכון עזריאלי להעצמה חינוכית – תוכנית לצמצום פערים לימודיים וחברתיים בחטיבות הביניים<ref></ref>, בפריפריה הגיאו-חברתית. התוכנית מיועדת לתלמידים בעלי הישגים נמוכים המאפשרת שינוי מסלול מחדש של התלמיד, ומלווה את התלמיד בשלוש שנות לימודיו בחטיבת הביניים ובשלושה מעגלים לימודי, חברתי והורים<ref></ref>. נכון לשנת 2018, התכנית פעלה ב־27 ערים בארץ 90 בתי ספר, והקיפה כ־5000 תלמידים בכל שנה, שימש כמנכ"ל התכנית במשך 14 שנה.

== יהדות של חוויה ==
מאיר פועל להנגשת היהדות הן במגזר הדתי והן במגזר הלא הדתי בדרך, ראיית התורה כתורת חיים ולא כטקסט לימודי בלבד, במהלך השנים פיתח עזרי הוראה בתחומי היהדות לבתי הספר הדתיים וכן לבתי הספר הממלכתיים במסגרת [https://mbb.co.il/%d7%90%d7%95%d7%93%d7%95%d7%aa-1/ מרכז מחשבת בצלאל בבני ברק], שימש כיועץ בתחום לארגונים, פיתח במסגרת [https://amit.org.il/ רשת אמי"ת] וכן פיתוחים דיגיטליים שהפיק כחלק מהנחייתו לבוגרי תואר ראשון במחשבים בהגשת עבודת הגמר באוניברסיטת בר-אילן.

== הזהות הספרדית ==
הרקע לפעילותו הוא החינוך היהודי במסגרת בתי הספר של הציונות הדתית, שפעל על פי זרם אחד, מובילי החינוך בדורות הראשונים של מדינת ישראל התעלמו ברובם מהתרבות של היהדות הספרדית. עולם המושגים הרוחני של המחנכים בישיבה התיכונית היה רחוק מעולמו של התלמיד הספרדי. התלמיד הספרדי התחנך על בסיס תפיסת עולם אחת אשכנזית. אביטן סבר שאת המחיר שילמה הציונות הדתית שאיבדה קהל המזדהה עם אותה תפיסת עולם. אביטן סובר כי גישות אלו שנותרו בקרן זווית מתמודדות עם ההיבט הדתי, האמוני והחברתי התובעות מכל אדם לא רק התייחסות לקיום המצוות האישיות אלא גם יחס לחברה ולקהילה. חכמי מרוקו שימרו תורה ייחודית ותפיסות שיכולות לשמש כאבן יסוד להמשך פיתוח תורתם וחידושם במדינת ישראל.<ref></ref>

מאיר פרסם מאמרים עבור מקור ראשון ולכתב העת "במחשבה תחילה" שהיה עורכו במשך עשור ועוד. הוא חיבר ספר זיכרון לאביו "אור מרדכי" העוסק בתורת אביו וכן ספר בשם "זכות אבות" הכולל מאמרים שונים בתחום זה<ref></ref>.

== חיבוריו ==
* אור מרדכי – [https://www.meir-avitan.co.il/מנהגי-הלכה-לפי-קהילות-מרוקו/מבוא-מנהגי-קהילת-מרוקו-מתוך-הספר-אור-מרדכי-הורדת-הספר-ללא-הלכות-שחיטה ספר זיכרון ומנהגים לתורת אביו], רבי מרדכי אביטן, הוצאת פאר הקודש, תשס"ז
*[https://cdn-cms.f-static.com/uploads/1194564/normal_5b548252d5589.pdf זכות אבות] – ספר מאמרים הנוגע בהגות ספרדית, חינוך וציונות, הוצאת v.i.p תשע"ז
*[https://www.meir-avitan.co.il/מקראות/השביעית-על-קצה-הקלשון-חוברת-לסיכום-נושא-השמיטה השביעית על קצה הקלשון] – הלכות שביעית בטבלאות, הוצאת רשת אמי"ת, תשנ"ד
*[https://www.meir-avitan.co.il/מקראות/מדרש-השלום-מקרא-ללימוד-מילה-מנחה-שלום-עפ-י-מדרשי-חז-ל-לספר-בראשית-שמות-ויקרא מדרש השלום] – מדרשי מאמרים על חומש בראשית, שמות ויקרא, הנוגעים בערך שלום, הוצאה פרטית – תשנ"ה
*בעקבות המנורה – מסע אל המנורה בסמל המדינה – הוצאה פרטית תשנ"ה
*[https://www.meir-avitan.co.il/מקראות/ירושלים-במנהרת-הזמן-מסע-בזמן-לירושלים-חוברת-עבודה-לתלמיד ירושלים במנהרת הזמן] – מסע אל ירושלים 3,000 שנה, חוברת למידה לתלמיד.
*תקליטור הלכה כיף – תוכנה לימודי ללימוד הלכות ברכות
*תקליטור הסידור הווירטואלי – תוכנה ללימוד קריאה באמצעות הסידור
*[https://www.meir-avitan.co.il/טכנולוגיה-והלכה טכנולוגיה והלכה] – תוכנית ללימוד הלכה המשלבת טכנולוגיה – רשת אמי"ת
*[https://www.meir-avitan.co.il/תנ-ך סיכום חומשי תורה ונביאים] – תקציר לימודי לפרקי תנ"ך ונביאים
* [https://www.meir-avitan.co.il/סידור-יום-העצמאות סידור יום העצמאות]
*[https://www.meir-avitan.co.il/חוברות-פעילות/חוברות-עם-מערכי-הפעלה-בתחום-החברתי מדריך חברתי לפעילות O.D.T]

== קישורים חיצוניים ==
* [http://www.meir-avitan.co.il אתר הבית של מאיר אביטן]
* [https://musaf-shabbat.com/2013/09/27/זרים-בבית-אבא-מאיר-אביטן/ זרים בבית אבא], במוסף שבת של מקור ראשון- תשע"ד
* [https://www.makorrishon.co.il/writer/מאיר-אביטן/ ארכיון מקור ראשון - מאמרים של מאיר אביטן]
* [http://www.news1.co.il/Archive/003-D-49597-00.html יהדות בגובה העיניים], באתר News1-מקור ראשון תש"ע
* [https://www.meir-avitan.co.il/מאמרי-חינוך-1/לאדם-מערכי-לב-טיפול-בסיבה-או-בסימפטום לאדם מערכי לב – טיפול בסיבה או בסימפטום] מתוך כתב העת "במחשבה תחילה", רשת אמי"ת
* [https://musaf-shabbat.com/?s=מאיר+אביטן+ ארכיון מוסף לשבת מאמרים - מאמרים של מאיר אביטן]
* [http://213.8.150.43/yesodi/tora/bamidbar/ החומש הווירטואלי - לימוד חומש במדבר], באתר רשת אמי"ת
* [https://www.kipa.co.il/יהדות/הציונות-הדתית-איבדה-את-הציבור-הספרדי-ה/ הציונות הדתית איבדה את הציבור הספרדי השורשי והמסורתי לטובת ש"ס], באתר "כיפה"
* 

== הערות שוליים ==

קטגוריה:ציונות דתית: אנשי חינוך
קטגוריה:בוגרי ישיבת אהל שלמה
קטגוריה:בוגרי ישיבת שעלבים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1955